98 
lt 
Cellevæv, som jeg ogsaa oftere har iagttaget hos Zamia (Tav. 
III, 32), og som er den øvre Ende af en Stræng af langstrakte 
Celler, et Slags «ledende Cellevæv», der fra Pollenkamret naar’ 
ned til Kimsækken. Heller ikke for Miquel (16, S. 372 og 15) 
har denne Hulhed og det «ledende» Væv været ubekjendte. 
Oudemans maa (efter De Barys Udtalelser) ogsaa have set 
lidt til den, og hos Gottsche (II, 383 — 84) findes den om- 
stændeligere omtalt, altsaa allerede Aar 1845. Og gaa vi til de 
andre Gymnospermer, findes et lignende Kammer omtalt og af- 
bildet af Strasburger (6, S. 15 og 266, Tab. II, Fig. 28) 
for Ginkgo (Nucleus er »trichterformig ausgehohlt») og for 
j Ephedra (Tab. XVII, Fig. 63), og navnlig synes den førstes 
Nucleus-Bule ganske at ligne Cycadeernes Pollenkammer, medens 
den sidstes er videre, større og naar helt ned til Kimsækken*). 
Efter Strasburger bliver ogsaa Nuclei Spidse hos Taxus noget 
«aufgelockert», hvilket vel kan betragtes som det første Stadium 
i Pollenkammerdannelsen. 
Jeg har fundet Pollenkamret hos alle tre af mig undersøgte 
Slægter ( Geratozamia : Tav. II, 5; Cycas : Tav. III, 1, 2, 3; 
Zamia: III, 32, chp.). Det opstaar meget tidligt, omtrent naar 
Kimsækken har fortrængt alle Søsterceller i den ellipsoidiske 
Cellemasse, og ved en Opløsning af Cellevævet i Nuclei Spidse; 
derfor ere dets Vægge uregelmæssig begrænsede, og til Dels 
rage sønderrevne Vævdele ind i det; de begrænsende Cellers 
Vægge faa tillige en gullig Tone, som ofte sees ved hendøende 
Væv. Det er i Almindelighed en snæver Kanal, der naar lidt 
ned i Nucleus, og hvis Munding ligger lige i Fortsættelse 
af og med omtrent samme Vidde som Mikropyle; i den nedre 
*) Om Overensstemmelsen mellem Ginkgo og Cycadeerne er af mindre 
Betydning og maaske som fælles Crund har den Stenfrugt-lignende 
Uddannelse af Ægget, eller den antyder noget mere, et nært Slægt- 
skabsforhold, er et Spørgsmaal, jeg endnu ikke kan løse; jeg er dog 
mest tilbøjelig til den sidste Opfattelse, da disse Gymnospermer ogsaa i 
andre Punkter slutte sig sammen, f. Ex. med Hensyn til Halsen af 
Archegoniet, Bladribberne o. a. Se senere hen. 
